Document ID: /roh_data/filtered/fineweb-2-filterrobots_roh.jsonl.gz/24340

Valsot ha duos fracziuns: Ramosch (Ramosch, Vnà e Seraplana) e Tschlin (Tschlin, Strada e Martina).
Il s-chalin primar es illa chasa da scoula a Ramosch. Il s-chalin ot es illa chasa da scoula a Strada. Interessant es cha'l s-chalin ot a Strada es illa listessa chasa sco la scoulina. La scoulina ha da la vart süd ün bel üert per ir dadoura a giovar ed il s-chalin ot ha da la vart nord üna plazza da posa, da ballapè ed üna plazza surtratta cun tartan. La gronda part dals scolars e da las scolaras vain culla posta a scoula.
Di da sport, movimaint e gös per uffants da scoulina fin 9avla classa.
La scoula da Valsot, da la scoulina fin la 9avla classa, ha fat ün di da sport, movimaint e gös. Las gruppas masdadas han das-chü far blers differents posts. Davo la rangaziun e davo avair fat la fotografia cun tuot ils scolars e tuot las scolaras da Valsot haja dat ün fich bun giantar cumünaivel. Ils scolars e las scolaras dal s-chalin ot, ils genituors e la magistraglia han güdà ad organisar e preparar. Ils raps chi sun gnüts insembel quel di vaina douvrà per finanziar il viadi cul velo giò Garda.